הרמן נויברגר

הרב הרמן נפתלי נויברגר (ט"ז בתמוז ה'תרע"ח, 26 ביוני 1918 — י"ח בתשרי ה'תשס"ו, 21 באוקטובר 2005) היה רב חרדי-ליטאי ששימש למעלה מחמישים שנה כמנהל בישיבת נר ישראל.

 ביוגרפיה 
נולד בהספרט, בצפון-בוואריה שבגרמניה, הוא היה הצעיר מבין שלושת ילדיהם של מאיר וברטה נויברגר (לבית הילר).Death of Rabbi Herman N. Neuberger, Hon. Benjamin Cardin, US House of Representatives, October 25, 2005 בהיותו בן שמונה, משפחת נויברגר עברו לווירצבורג. כשהיה בן 13, כמה שבועות לאחר בר המצווה שלו, התייתם מאביו. כנער בווירצבורג פגש את הרב שמשון רפאל וייס, תלמיד חכם שהפך לרבו, ועודד אותו להצטרף לישיבה גדולה יותר, ובעקבות כך נסע לפולין ללמוד בישיבת מיר.

עד התרצ"ח האנטישמיות גברה באירופה עקב עליית הנאצים לשלטון. קרוב משפחה של אביו בניו יורק הצליח לשלוח לו מסמכים כדי להגר לארצות הברית. הוא לא רצה להשאיר אחרים מאחור, הוא סידר את המסמכים הרלוונטיים גם לכמה מקרוביו. אמו ואחיו כבר נמלטו. הוא גם עזר לרב דוד קרונגלס, שלימים הפך למשגיח נר ישראל, להימלט.

 בארצות הברית 
למד בבולטימור בישיבתו של יעקב יצחק רודרמן ששכנה אז בבית כנסת מקומי, שלימים התפתחה לישיבת נר ישראל. עד שנת ה'תש"א הרב נויברגר היה חבר בוועדת הישיבה, ועזר בניהול ודאג גם לבניית בניין בית ספר חדש.Death of Rabbi Herman N. Neuberger, Hon. Benjamin Cardin, US House of Representatives, October 25, 2005

בשנת ה'תש"ב נישא נויברגר לג'ודי קרמר, גיסתו של הרב רודרמן. היא נפטרה בשנת ה'תשנ"ד.

 הגירה מאיראן 
הוא עזר במאמצים להגירה של יהדות פרס. בשנת התשל"ה בזמן שמוחמד רזא פהלווי עדיין היה בשלטון באיראן והמדינה הייתה חילונית, ליהודים לא היה אפשרות לחינוך תורני. הרב נויברגר הביא לישיבה קבוצה קטנה של יהודים איראנים צעירים מתוך כוונה שהם יחזרו לאיראן לאחר שיקבלו את התואר ברבנות כדי להיות מחנכים. לפני שהתכנית יצאהה לפועל, ממשלתו של האייתוללה חומייני תפסה את השלטון ויצרה מצב קשה יותר עבור יהודי פרס. באמצעות הפעלת קשרים, פעל הרב נויברגר לסייע ליותר מ-60,000 יהודים להימלט מאיראן.Death of Rabbi Herman N. Neuberger, Hon. Benjamin Cardin, US House of Representatives, October 25, 2005Persian-style synagogue opening in Baltimore 

 הכרה כקולג' 
נויברגר וחברו הרב משה שרר הקימו את 'איגוד מוסדות ללימודי רבנות ותלמוד מתקדמים' כדי לסייע לישיבות לזכות בהכרה בקרב אוניברסיטאות אמריקאיות.Death of Rabbi Herman N. Neuberger, Hon. Benjamin Cardin, US House of Representatives, October 25, 2005

 ברחבי הארץ 
הישג מרכזי נוסף של הרב נויברגר היה שליחת אברכי כולל לפתיחות כוללים קירוב ברחבי ארצות הברית, בין היתר באטלנטה, פיניקס, וקולומבוס וסינסינטי.

 משפחתו 
היו לו חמישה ילדים, ביניהם בנו הרב שפטל, שירש אותו כנשיא נר ישראל.

 הערות שוליים 

קטגוריה:מהגרים מגרמניה לארצות הברית
קטגוריה:בוגרי ישיבת מיר
קטגוריה:ישיבת נר ישראל
קטגוריה:רבנים חרדים אמריקאים
קטגוריה:אמריקאים שנולדו ב-1918
קטגוריה:אמריקאים שנפטרו ב-2005